માણસ ભૂખે મરે ને તે જ ગામમાં સોનાના પતરાથી જડેલ મંદિર ખુલ્લું મુકાય એ વાત કોઈ ધનિક દાતા શાંતિથી વિચારશે ?? સ્વામી વિવેકાનંદનું એક વાક્ય અત્યારે યાદ આવે છે કે ' પ્રાર્થના કરવા જોડાયેલા બે હાથ કરતા દુઃખીની મદદ કરવા લંબાયેલો એક હાથ વધુ સાર્થક છે.' એમનું જ બીજું એક વાક્ય છે કે 'જીવસેવા એ જ શિવસેવા.' આવી સાચી સેવા ક્યારે? જો કે પ્રસિદ્ધિના મોહ વગર આવી સેવા કરનારા પણ પડ્યા છે. પણ સોનાના કળશ મંદિરમાં ચડાવતો આવો ધનિક વર્ગ પણ આમાં જોડાય તો સોનામાં સુગંધ ભળે.- દુર્ગેશ ઓઝા પોરબંદર